  Майя Бывальцева Удмуртиын ветлыны луонтэм сюресъёсты тупатъянъя 2021-тӥ арлы пуктэм ужпумез быдэстӥзы. «Опорный план дорожной деятельности» программае 10 сюрес люкетъёс пыризы. Со сярысь элькун тӧролэн но кивалтэтлэн пресс-службазы ивортӥз. 40 иськем пала тупатъям сюресъёс пӧлы пыризы: - (Эгра – Сьӧлта – Сюмси – Киров улосвыллэн гожез) – Кильмезь; - Тыло – Узя; - Дэбес – Уйвай; - Дэбес – Шаркан; - Первомайский – Черепановка; - (Вавож – Кильмезь) – Вуж Ӝуё; - (Ува – Вавож) – Лыстэм; - Ожги – Выль Какся; - Кез – Кулига – Карсовай; - Кез – Вуж Гӧя – Медьма. 2021-тӥ арын программая ужъёсты пусъем дырлэсь вазьгес быдэстыны луиз, угось умой куазь тупатъян уж борды но вазьгес кутскыны луонлык сётӥз. Тодэ вайытом, элькун программая тулыс но сӥзьыл кот дыръя ветлыны луонтэм сюресъёсты тупатъяло. Али 2022-тӥ арлы объектъёсты быръён мынэ.  Ватсалом, Тодэ вайытом, 2022-тӥ арын Удмуртиын «Кышкыттэм ӟечлыко сюресъёс» йӧскалык ӵектос улсын оглом 177,7 иськем кыстӥськись 120 сюрес люкетъёсты тупатъялозы. Тегъёс: Авто Ижкар Удмуртия сюресъёс гуртсюресъёс тупатъянужъёс  